Reuss (elv)

Reuss er en elv i Sveits som hører til Rhinens tilsigsfelt. Den begynner i Gotthardmassivet (Uri) og munner ut i Aare ved Windisch (Aargau). Reuss er 164 km lang, og har en fallhøyde på 2311 m.

Reuss oppstår i Urseren av flere kildeelver, hvorav Furkareuss (fra Furkapasset), Gotthardreuss (fra St. Gotthard-passet) og Oberalpreuss (fra Oberalppasset) er de største. Kilden til Furkareuss ligger på 2640 moh., og regnes som elvens hovedkilde. Reuss forlater Urseren gjennom det imponerende Schöllenenjuvet. Etter å ha passert den brede Reussdalen i Uri, munner elven ved Flüelen ut i Vierwaldstättersjøen. Reuss forlater sjøen ved kantonshovedstaden Luzern, som også er den største byen langs elven. Herfra renner elven nordover gjennom Aargau, delvis som grenseelv mellom kantonene Zug og Zürich. Reuss' vannføring ved munningen er gjennomsnittlig 140 m³/s.

Eksterne lenker 
 
  Bilder og info om Wasserschloss - Samløpet av elvene Aare, Reuss og Limmat.

Elver i Sveits
Aares vassdragsområde